આપણે માનીએ છીએ કે આપણી  માનીએ તે જ પુર્વ દિશા છે પણ દરેક વખતે તે સાચુ હોતુ નથી બાળપણથી આપણે ઘરમાં સાંભળતા આવ્યા છીએ ફલાણી જાતી આપણી કરતા ઉતરતી છે, ફલાણી કોમના લોકો ભરોસા લાયક નથી, માંસ ખાનાર અપવિત્ર હોય છે, આવુ મેં મારા માતા-પિતા પાસેથી સાંભળ્યુ હશે મારા પિતાએ તેમના પિતા પાસેથી અને મારા દાદાએ તેમના માતા પિતા પાસેથી સાંભળ્યુ હશે જેના કારણે પેઢી દર પેઢી ઘરમાં થતી વાતો મારા ડીએનએમાં આવી ગઈ છે આ વૈચારિક ડીએનએ છે, જે અંગે હું કયારેય વિચાર કરતો જ નથી, આપણા મનમાં વિચારોના ઢગલાં થઈ જાય છે જેમાં સારા અને નરસા વિચારો બંન્ને છે દિવાળીના દિવસોમાં આપણે ઘર સાફ કરીએ છીએ પણ આપણા મનમાં પડેલા કચરાને પણ આપણે રોજે રોજ જાટકવો પડશે કારણ કોઈ માણસ કોઈ કોમ કોઈ જ્ઞાતિ માટે મારા મનમાં પડેલી કડવાશ મને જીવવા દેતી નથી.